**НАРОДНО ЧИТАЛИЩЕ”ПРОСВЕТА 1935г”с.ВЕЗЕНКОВО**

 **Община Сунгурларе област Бургас**

 **О Т Ч Е Т**

 за дейността на Читалището за 2023г

Народните читалища са оргинална,чисто българска организа-

ция.Те са превестник за гражданското общество в Родината ни.

 НЧ”Просвета 1935г”е културно средище в селото.То ни учи и възпитава в дух на народното,традиции,култура,възпитава в хо-

рата чуства за отговорност.

 Читалището в с.Везенково е създадено през 1935г.Читалищната

дейност се ръководи от председателя,секретар-библиотекаря и членовете на читалищното настоятелство.Всяко мероприятие преди провеждането му се обсъжда,взема се решение как да протече и осъществи.Всички дейности на Читалището са важни и затова няма да ги степенуваме.Една от тях е библиотечната дейност.Библиотечния фонд е 5097 библиотечни единици.Чита-

тели 50. През 2023г имаме 14 нови книги на стойност 186,48лева.

 Библиотечните мероприятия са част от дейността на Читалище-

то.Културно масовата работа и любителското творчество/само-

дейността/ вървят заедно.Читалището има следните самодейни състави:Женска група за автентичен фолклор,детска битова група

лазарки,коледари.

 Културни мероприятия,проведени през 2023г

 1.Сурвакари-сурвакане с децата из селото.

 2.Обичая „Бабин ден”-бе пресъсдаден с Читалище и клуба на пенсионера.

 3.Празнуване на Трифон Зарезан/дегостация на домашно вино/.

 4.Баба Марта и Ден на самодееца/закичване с мартеници жите-

лите от селото/.

 5.Трети Март-Освобождението на България.Организира се от Читалището,като се изнася доклад,рецитал,музикална програма,поднасят се венци и цвета пред бюст-паметника на доктор Везенков.

 6.Осми март-Международен ден на жената.Чества се с реци-

тал и музикална програма от самодейците при Читалището.

 7.Лазаров ден-лазарува се с момичетата из селото и с.Беротово.

 8.Изложба на великденски яйца и награждаване.

 9.Тържествено честване на Славянската писменост и култура/ре

цитал и музикална програма/.

 10.Рисуване на асвалт с децата по случай Деня на детето.

 11.Участие на самодейците във фолклорния празник”Долината на лозите пее и танцува” гр.Сунгурларе.

12.Съединението на България-рецитал и кратка музикална програма.

13.Ден на възрастните хора-празнуване с всички пенсионери.

14.Рецитал от самодейците послучай Деня на народните будите-

ли.

15.Бъдни вечер –Коледуване в с.Везенково и с.Велислав.

 Собствените приходи за годината 220 лева.Същите са постъпили от:членски внос,наем зала и читателска такса.Постъпи-

лите приходиса са използване за подръжка на Читалището и други дейности.

 Годишната субсидия е 14 326лв.За заплати,осигуровки,нови книги и издръжка на Читалището/ел.енергия и вода/.

 Настоятелството и Проверителната комисия през годината са работили по устава на Читалището и Закона за народните чита-

лища.

 Отчета е приет на общото събрание на Читалищено, проведено на 22.01.2024г.

Председател: Секретар:

 /В.Тодорова/ /А.Калайджиева/

**НАРОДНО ЧИТАЛИЩЕ „ПРОСВЕТА 1935” с.ВЕЗЕНКОВО**

**община СУНГУРЛАРЕ, област БУРГАС**

**П Л А Н - П Р О Г Р А М А**

**За културната дейност на читалището**

**през предстоящата 2024 г.**

|  |  |  |  |
| --- | --- | --- | --- |
| № по ред | Тема на мероприятието | Дата на провеждане | Отговорник |
| 1. | „Сурва, весела година” - сурвакари | 01.01.2024г | А.Калайджиева |
| 2. | 177 г.от рождението на Христо Ботев | 06.01.2024г | А.Калайджиева |
| 3. | Ден на родилната помощ – „Бабуване” | 21.01.2024г | А.Калайджиева |
| 4. | Трифон Зарезан – дегустация на домашно вино | 14.02.2024г | А.Калайджиева |
| 5. | Баба Марта и Ден на самодееца  | 01.03.2024г | А.Калайджиева |
| 6. | Освобождението на България –рецитал,музикална програма и поднасяне на венци и цветя пред паметника на д-р Везенков | 03.03.2024г | А.Калайджиева |
| 7. | „За жената – с обич и вдъхновение” - рецитал | 08.03.2024г | А.Калайджиева |
| 8. | Лазаров ден-лазаруване с децата | 27.04.2024г | А.Калайджиева |
| 9. | Великден – изложба на яйца и погачи | 05.05.2024г | А.Калайджиева |
| 10. | Ден на българската просвета и култура и славянската писменост-рецитал | 24.05.2024 | А.Калайджиева |
| 11. | Участие в Мегданското увеселение”Далината на лозите пее и танцува” | 01.06.2024г | А.Калайджиева |
| 12. | Събор на селото-поздравителна пограма | 15.06.2024г | А.Калайджиева |
| 13. | Съединението на България-рецитал и кратка музикална програма | 06.09.2024г | А.Калайджиева |
| 14. | Ден на възрастните хора-поздрав от самодейците | 01.10.2024г | А.Калайджиева |
| 15. | Ден на народните будители-рецитал | 01-11-2024г | А.Калайджиева |
| 16. | Бъдни вечер-коледуване | 24.12.2024г | А.Калайджиева |
| 16. | Новогодишно тържество | 29.12.2024г | А.Калайджиева |

Председател Виолета Тодорова Секретар Албена Калайджиева

 Председател:

 **У С Т А В**

Н А Н А Р О Д Н О Ч И Т А Л И Щ Е

"П Р О С В Е Т А 1935 " с.Везенково

Г Л А В А П Ъ Р В А

О Б Щ И П О Л О Ж Е Н И Я

Чл.1. Този устав урежда управлението, дейността, имуществото, финансирането, издръжката и прекратяването на Народно читалище „ПРОСВЕТА 1935" с.Везенково в съответствие със Закона за народните читалища.

Чл.2. Народно читалище „ПРОСВЕТА 1935" с.Везенково е традиционно и самоуправляващо се, културно - просветно сдружение на жителите от с.Везенково. То осъществява функции по изпълнение на държавни културно - просветни задачи.

Чл.3. Читалището е юридическо лице с нестопанска цел.

1.Наименование на читалището: Народно читалище „ПРОСВЕТА 1935" с.Везенково;

2.Седалище и адрес на управление: с.Везенково, община Сунгурларе, Бургаска област;

3.Печатът на читалището е кръгъл, в средата са изобразени разтворена книга и слънце надпис: Народно читалище "Просвета 1935" с.Везенково;

Чл.4. В дейността на читалището могат да участват всички лица, като не се допускат ограничения на правата и привилегии, основани на раса, народност, етническа принадлежност, пол, произход, религия, образование, убеждения, политическа принадлежност, лично и обществено положение или имуществено състояние.

Чл.5. Читалището осъществява своята дейност в тясно взаимодействие с учебните заведения, културните институти, обществени и стопански организации, които извършват или подпомагат културно-просветна и художествено-творческа дейност.

Чл.6. Читалището поддържа най - тесни връзки на сътрудничество при осъществяване на културни дейности, организирани от община Сунгурларе.

Г Л А В А В Т О Р А

Ц Е Л И И З А Д А Ч И

Чл.7. Целта на Народно читалище "Просвета 1935" с.Везенково е да задоволява потребностите на гражданите свързани със:

 1.Развитие и обогатяване на културния живот в с.Везенково;

 2.Запазване на обичаите и традициите на българския народ;

 3.Разширяване на знанията на гражданите и приобщаването им към ценностите и постиженията на науката, изкуството и културата;

 4.Възпитаване и утвърждаване на националното самосъзнание;

 5. Осигуряване на достъп до информация

Чл.8. За постигане на целите си читалището извършва основни дейности като:

 1. Уреждане и поддържане на библиотека, читалня, фоно-, фото-, филмо- и видеотека, както и достъп до бази от данни, съхранени чрез съвременни информационни носители;

 2. Развива и подпомага художественото любителско творчество;

 3. Организира школи,кръжоци,курсове и клубове празненства ,концерти, чествания и младежки дейности;

 4. Събира и разпространява знания за родния край;

 5. Създава и съхранява музейни колекции, съгласно Закона за Културното Наследство.

 6. Предоставяне на компютърни и интернет услуги.

Чл.9 .Читалището може да извършва и допълнителна стопанска дейност, свързана с предмета на основната му дейност, в съответствие с действащото законодателство, като използва приходите от нея за постигане на определените в устава цели. Читалището не разпределя печалба.

Чл.10. НЧ „Просвета 1935” няма право да предоставя собствено или ползвано от тях имущество възмездно или безвъзмездно:

1. За хазартни игри и нощни заведения;
2. За дейности на нерегистрирани по Закона на Вероизповеданията, религиозни

общности и юридически лица с нестопанска цел на такива общности.

1. За постоянно ползване на политически партии и организации
2. На председателя, секретаря, членовете на настоятелството и проверителната комисия на членовете на техните семейства

Чл.11 Министърът на културата съдейства за развитието на читалищното дело, подпомага и подкрепя народните читалища, като:

 1. Предоставя методическа помощ по тяхната дейност

 2. Анализира състоянието и дейността им с помощта на областните и общинските администрации.

 3. Обявява публично проектите от международните дарителски програми.

 4. Създава публичен регистър с база данни на хартиен и електронен носител на регистрираните читалища и сдружения.

 Може да възлага на читалищните сдружения, изпълнението на държавни задачи, свързани с читалищното дело, като ги подкрепя финансово.

Г Л А В А Т Р Е Т А

Ч Л Е Н У В А Н Е И У П Р А В Л Е Н И Е

Чл.12. Членуването в читалището е доброволно, желанието за членство се изразява с писмено заявление до Настоятелството на читалището, с което кандидатите декларират, че познават Устава, приемат го и ще работят за постигане на неговите цели.

Чл.13. Членовете на читалището са индивидуални, колективни и почетни.

 1.Индивидуалните членове на читалището са български граждани, които биват действителни и спомагателни

 - действителни членове са лица навършили 18 години, които участват в дейността на читалището, плащат редовно определения от общото събрание годишен членски внос, те имат право да избират и бъдат избирани:

 - спомагателни членове на читалището са лица до 18 години, те нямат право да избират и да бъдат избирани, те нямат право на съвещателен глас.

Чл.14. Колективните членове съдействат за осъществяване на целите на читалището, подпомагат дейностите, поддържането и обогатяването на материалната база и имат право на един глас в Общото събрание. Те могат да бъдат:

1. Професионални организации;
2. Стопански организации;
3. Търговски дружества;
4. Кооперации и сдружения;
5. Културно просветни и любителски клубове и творчески колективи.

Чл.15. Почетни членове могат да бъдат български и чужди граждани с изключителни заслуги към читалището.

Чл.16 .Всички членове на читалището са длъжни:

1. Да спазват настоящия Устав;

2. Да съдействат за осъществяване на целите и задачите на читалището;

3. Да опазват читалищното имущество;

4. Да защитават авторитета на читалището.

Чл.17.Органи на читалището са Общото събрание, Настоятелството и Проверителната комисия.

Чл.18. Върховен орган на читалището е Общото събрание.

 Общото събрание се състои от всички членове имащи право на глас

Чл.19. Всички членове на читалището са длъжни

1. Да спазват настоящия Устав
2. Да съдействат за осъществяването на целите и задачите на читалището
3. Да опазват читалищното имущество
4. Да градят и опазват доброто име на читалището

Чл.20 Член на читалището може да бъде изключен когато:

1. Не изпълнява задълженията си по предходния член
2. Не плаща редовно членски внос

Чл.21. Общото събрание:

 1. Приема,изменя и допълва Устава;

 2. Избира и освобождава членове на Настоятелството, Проверителната комисия и Председателя;

 3. Приема вътрешни актове, необходими за организацията и дейността на читалището;

 4. Изключва членове на читалището;

 5. Определя основни насоки на дейността на читалището;

 6. Взема решение за членуване или прекратяване на членството на читалището в читалищни съюзи и сдружения.

 7. Приема бюджета на читалището

 8. Приема годишния отчет до 30.03. на следващата година.

 9. Определя размера на членския внос

 10. Отменя решения на органите на читалището;

 11. Взема решение за откриване на клонове на читалището, след съгласуване с Общината.

 12. Взема решение за прекратяване на читалището;

 13. Взема решение за отнасяне в съда на незаконно съобразни действия на ръководството или отделни читалищни членове.

 14. Решенията на Общото събрание са задължителни за други органи на читалището

Чл.21. Редовно Общо събрание на читалището се свиква от настоятелството най- малко веднъж годишно. Извънредно общо събрание може да бъде свикано по решение на настоятелството, по искане на проверителната комисия или на 1/3 от членовете на читалището с право на глас. При отказ на настоятелството да свика извънредно Общо събрание до 15 дни от постъпване на искането, Проверителната комисия или 1/3 от членовете на читалището с право на глас, могат да свикат извънредно Общо събрание от свое име.

 1. Поканата за събранието трябва да съдържа дневния ред, датата, часа, мястото на провеждането му и кой го свиква. Тя трябва да бъде получена от членовете на читалището срещу подпис или връчена не по-късно от 7 дни преди датата на провеждането му. В същия срок на вратата на читалището и на други общодостъпни места в общината ,където е дейността на читалището трябва да бъде залепена поканата за събранието.

 2. Общото събрание е законно, ако присъстват най-малко половината от имащите право на глас членове на читалището. При липса на кворум събранието се отлага с един час. Тогава събранието е законно, ако на него присъстват не по-малко от една трета от членовете при редовно Общо събрание и не по-малко от половината плюс един от членовете при извънредно Общо събрание.

 3..Решенията по чл.20, ал.1, т.1, 4, 7 и 11 се вземат с мнозинство най-малко 2/3 от всички членове.Останалите решения се вземат с мнозинство повече от половината от присъстващите членове.

 4. 2/3 от членовете на Общото събрание на читалището могат да предявят иск, пред Окръжния съд по седалището но читалището, за отмяна на Решенията на Общото събрание, ако то противоречи на Закона и Устава.

 5. Искът се предявява в едномесечен срок от узнаването на Решението , но не по-късно от една година от датата на вземане на Решението

 6. Прокурорът може да иска от Окръжния съд по седалището на читалището да отмени Решението на Общото събрание, което противоречи на Закона или Устава, в едномесечен срок от узнаване на Решението, но не по-късно от една година от датата на вземане на Решението

.

Чл.22. Изпълнителен орган на читалището е Настоятелството, което се състои най-малко от 3 члена избрани за срок от 3 години. Същите да нямат роднински връзки помежду си по права и съребрена линия до четвърта степен.

Настоятелството:

1. Свиква Общото събрание;

2. Осигурява изпълнението на Решенията на Общото събрание;

3. Подготвя и внася в Общото събрание проект за бюджет на читалището и утвърждава щата му;

4. Подготвя и внася в Общото събрание отчет за дейността на читалището;

5. Назначава секретаря на читалището и утвърждава длъжностната му характеристика;

6. Настоятелството взема Решения с мнозинство повече от половината от членовете си.

Чл.23. Председателят на читалището е член на настоятелството и се избира от Общото събрание за срок от 3 години.

Председателят:

1. Организира дейността на читалището съобразно Закона, Устава и Решенията на Общото събрание и настоятелството;

2. Представлява читалището;

3. Свиква и ръководи заседанията на настоятелството и председателства Общото събрание;

4. Отчита дейността си пред настоятелството;

5. Сключва и прекратява трудовите договори със служителите съобразно бюджета на читалището и въз основа решение на настоятелството;

Секретаря на читалището:

1.Организира изпълнението на Решенията на настоятелството, включително Решенията за изпълнение на бюджета;

2.Организира текущата основна и допълнителна дейност;

3.Отговаря за работата на щатния и хонорувания персонал

4.Представлява читалището заедно и поотделно с председателя.

Чл.24 Секретаря не може да е в роднински връзки с членовете на настоятелството и на проверителната комисия по права и по съребрена линия до 4 степен, както и да бъде съпруг/а на председателя на читалището.

Чл.25. Проверителната комисия се състои от трима членове, избрани за срок от три години,.

1.Членове на проверителната комисия не могат да бъдат лица, които са в трудовоправни отношения с читалището или са роднини на членове на настоятелството, на председателя или секретаря по права линия, съпрузи, братя, сестри и роднини по сватовство от първа степен.

2. Проверителната комисия осъществява контрол върху дейността на настоятелството и председателя и секретаря на читалището по спазване на Закона, Устава и Решения на Общото събрание.

3. При констатирани нарушения проверителната комисия уведомява Общото събрание на читалището, а при данни за извършено престъпление - и органите на прокуратурата.

4.Не могат да бъдат избирани за членове на настоятелството и проверителната комисия, и за секретар лица, които са осъждани на лишаване от свобода за умишлени престъпления от общ характер.

5. Членовете на настоятелството, включително председателя и секретаря, подават декларации за конфликт на интереси при условията и по реда на Закона за предотвратяване и разкриване на конфликт на интереси. Декларациите се обявяват на интернет страницата на читалището.

Г Л А В А Ч Е Т В Ъ Р Т А

И М У Щ Е С Т В О И Ф И Н А Н С И Р А Н Е

Чл 26. Имуществото на читалището се състои от право на собственост и от други вещни права, вземания, ценни книжа, други права и задължения.

Чл.27. Читалището набира средства от следните източници:

1. Членски внос;

2. Културно-просветна и информационна дейност;

3. Субсидия от държавния и общински бюджет;

4. Наеми от недвижимо и движимо имущество;

5. Дарения и завещания;

6. Други приходи.

Чл.28. Предложенията за годишната субсидия за читалищата по общини, нормативите и механизмът за нейното разпределение се разработват от Министерството но културата, съгласувано с областните администрации и общините.

1.С Решение на Общинския съвет , читалищата могат да се финансират допълнително над определената субсидия със средства от собствените приходи на Общината.

2.Гласуваната от Общинския съвет субсидия за народните читалища, не може да се отклонява от Общината за други цели.

3.Предвидените по Държавния и Общинския бюджет средства за читалищна дейност се разпределя между читалищата, от комисия с участието на представител на съответната Община, на всяко читалище от общината и се предоставят на читалищата за самостоятелно управление.

4.При недостиг на средства в бюджета на читалището за поддръжка и ремонт на читалищната сграда,същите се осигуряват от Общинския съвет.

Чл.29. Читалищата не могат да отчуждават недвижими вещи и да учредяват ипотека върху тях

1. Движимите вещи могат да се отчуждавани, залагани , бракувани или заменяни с по доброкачествени само по решение на настоятелството.

2.Недвижимото и движимото имущество, собственост на читалището, както и приходите от него, не подлежат на принудително изпълнение освен за вземания, произтичащи от трудови правоотношения.

Чл.30.Читалищното настоятелство изготвя годишния отчет за приходите и разходите,който се приема от Общото събрание.

1. Отчета за изразходваните от бюджета средства се предоставя в Общината, на чиято територия се намира читалището.

2. Председателя ежегодно в срок до 10 ноември представя на Кмета на Общината предложение за дейността на читалището през следващата година.

3.Кметът на Общината внася направените предложения в Общинския съвет, който приема годишна програма за развитие на читалищната дейност в съответната Община.

4. Председателя представя ежегодно до 31 март пред Кмета на Общината и Общинския съвет отчет за осъществените читалищни дейности и за изразходваните от бюджета средства през преходната година.

5. Докладите на читалищата, на територията на една Община се обсъждат от Общинския съвет на първо открито заседание след 30.03. , с участието на представителите на народните читалища – вносители на докладите.

Г Л А В А П Е Т А

П Р Е К Р А Т Я В А Н Е

Чл.31 Читалището може да бъде прекратено по решение на Общото събрание, вписано в регистъра на Окръжния съд, ако:

1. Дейността му противоречи на закона, устава и добрите нрави
2. Имуществото му не се използва според целите и предмета на дейността на читалището
3. На лице е трайна невъзможност читалището да действа или развива, дейност за период 2 години. В тези случаи, Министърът на културата изпраща сигнал до прокурора, за констатирана липса на дейност на читалището.
4. Не е учредено по законния ред
5. Обявено е несъстоятелност
6. Прекратяване на читалището по решение на окръжния съд, може да бъде поставено по искане на прокурора, направено самостоятелно или след подаден сигнал на министъра на културата.
7. Прекратяване на читалището по искане на прокурора се вписва служебно.

П Р Е Х О Д Н И И З А К Л Ю Ч И Т Е Л Н И

Р А З П О Р Е Д Б И

&1.Този Устав влиза в сила веднага след приемането му и отменя досега действащият устав,както и всички вътрешни правила, които му противоречат.

&2.Ръководството на читалището, избрано в съответствие с разпоредбите на настоящия устав е длъжно:

 Да предприеме всички необходими действия за регистрация на читалището произтичащи от ЗНЧ /обн.ДВ бр.42, от 9.06.2009 година/;

&3.За всички неуредени въпроси се прилага ЗНЧ и Българското законодателство.

**Настоятелство**

Председател – Виолета Тодорова

Членове: Иванка Маринова

 Семра Сюлейман

**Проверителна комисия**

Лилия Заркова

Севдалина Куюмджиева

Ивелина Куцарова